சாதுர்யை 2

சாதுர்யை 2 வெளிவாசல்பாலன் போனதடி ஒரு பகல் பொல்லாத நாளாய்! உன்னிடமிருந்து திரும்பி வருகையில் ! கடல் கொந்தளித்துக் காற்றில் மோதியது! முறிந்த மலர்களிலிருந்த ! சிதறிய மலர்கள்! நமது பகலின் அடையாளம்! சூரியன் வானத்திலிருந்ததா ! கீழே வீழ்ந்து சிதறியதா! எதுவும் தெரியவில்லை! வீதியில் நீ பறித்த குழிகள் ஆயிரம் ஆயிரம்! அது விடை பெறாத தருணம்! நீ என்னைத் தோற்கடித்த தருணம்! நானும் நீயும் பகைவர்களல்லவே ! ஆனால் நீ என்னைத் தோற்கடித்தாய்! மனங்கொத்தியே மனங்கொத்தியே! தோழமை என்பது என்ன! நட்பாயிருத்தலின் அர்த்தம்தானென்ன! இன்றறிந்தேன் ஒன்றை! தடைகளைக் கடக்க முடியாமற் தானுள்ளாய் நீயும்! இன்னும்! இன்னும்! அழகிகள் வீரிகளாவதெப்போது! வீரிகளே அழகிகள் என்ற என்னுலகத்தில்! - வெளிவாசல்பாலன்